Ungal yiban-d i tikkelt tamezwarut deg umawal Mulud Mɛemmri deg useggas n 70 i yefkan i le roman isem ungal s tmaziɣt, yekka-d seg uẓar N.G.L d win i d-yekkan seg wawal tanagalt. Ungal amaziɣ d asnulfu amaynut deg tsekla taqbaylit, amezruy n wungal aqbayli icud srid ɣer tegnit tasnilesmettit d umezruy n tutlayt n tmaziɣt, asuref ɣer tira deg tsekla taqbaylit yeṭṭef sin yiswiren, d asnulfu n tsekla yuran (ungal, tullist, amezgun ). Ungal ur yelli ara uqbel ma d-tban tsekla tirawit, yella ur yesɛi ara isem.